बिजली कर्मचारियों को अगस्त से पहले तक का हुआ भुगतान
सेवा प्रदाता कंपनी को पीएफ राशि समय पर जमा करने को भी कहा
भास्कर संवाददाता.श्योपुर
मध्यक्षेत्र विद्युत वितरण कंपनी में सेवा प्रदाता के माध्यम से कार्यरत कर्मचारियों को अगस्त 2015 के पूर्व तक के वेतन का बकाया भुगतान कर दिया गया है। एक दो प्रकरणों को जांच के उपरांत भुगतान सुनिश्चित करने की कार्यवाही की जाएगी। यह बात कलेक्टर पीएल सोलंकी ने कलेक्ट्रेट कार्यालय में आयोजित में बैठक को संबोधित करते हुए कही।
मध्यक्षेत्र विद्युत वितरण कंपनी के मुख्य महाप्रबंधक प्रशासन र|ाकर झा ने बताया कि सेवा प्रदाता कंपनी की जिम्मेदारी है कि वे समय पर बिजली कंपनी को अपना देयक प्रस्तुत करें। यदि वे देयक समय पर प्रस्तुत नहीं भी करते है तो भी उन्हें उनके द्वारा नियोजित कार्मिकों को समय पर भुगतान सुनिश्चित करना होगा अन्यथा उनके विरुद्ध नियमानुसार आवश्यक कार्यवाही की जाएगी।
श्री झा ने स्पष्ट किया कि सेवा प्रदाता कंपनी को नियुक्त कार्मिकों का समय पर कर्मचारी भविष्य निधि जमा करनी चाहिए तथा प्रधानमंत्री जीवन सुरक्षा योजना में 12 रुपए जमा कर जोखिम पूर्ण काम कर रहें प्रत्येक कर्मचारी का बीमा सुनिश्चित करना चाहिए। इसके लिए उन्होंने सेवा प्रदाता कंपनियों को एक सप्ताह का समय दिया और महाप्रबंधक श्योपुर को पालन प्रतिवेदन देने के लिए कहा। बैठक में विधायक दुर्गालाल विजय ने राजस्थान से आईटीआई किए हुए उन कर्मचारियों को जिन्हें सेवा प्रदाता कंपनी ने हटा दिया है उन्हें अकुशल श्रमिक के रूप में भर्ती करने का आग्रह किया। इस पर निर्णय लिया गया कि जल्दी ही उन्हें अकुशल श्रमिक के पद पर समाहित कर लिया जाएगा।
कंपनी ने स्पष्ट किया है कि वर्तमान में श्योपुर जिले में बिजली वितरण कंपनी के अंतर्गत सेवा प्रदाता के रूप में मैसर्स सैनिक सिक्युरिटी सर्विसेस भोपाल, मैसर्स राइजिंग इंटर प्राइजेज प्रा. लि. ग्वालियर, मै. बालाजी सर्विसेस इंदौर, मै. वल्र्ड क्लास सिक्युरिटी इंदौर एवं मै. थर्ड आई सिक्युरिटी इंदौर कार्यरत है। बैठक में सेवा प्रदाता कंपनी के प्रतिनिधि भी उपस्थित थे और उन्होंने कलेक्टर के समक्ष आश्वस्त किया कि कार्मिकों का भुगतान निर्धारित दिनांक तक सुनिश्चित किया जाएगा।
hin_Deva hin_Deva san_Deva hin_Deva hin_Deva hin_Deva hin_Deva